পুলিশ সদর দফতর সূত্র জানায়, বর্তমানে বিভিন্ন দেশে কর্মরত রয়েছেন প্রায় ৮০ লাখ প্রবাসী। এই প্রবাসীরাই দেশের অর্থনীতিকে সচল রাখতে সবচেয়ে বড় ভূমিকা পালন করছেন। কিন্তু ছুটিতে দেশে আসার সময় অনেক প্রবাসীকে পড়তে হয় নানা বিড়ম্বনায়। বিশেষ করে ইমিগ্রেশনেই এই সমস্যা বেশি হয়। এ নিয়ে প্রবাসীদের মধ্যে দীর্ঘদিন ধরে বিরাজ করছে চরম ক্ষোভ। বিষয়টি বিবেচনায় নিয়েই পুলিশ সদর দফতর হেলপ ডেস্ক চালুর সিদ্ধান্ত নিয়েছে।